
DR.31.3.2010 45 

 
Krau sekali lagi menawarkan tempat 100 ekar tanah untuk politeknik di bina di 
Parlimen Kuala Krau. 

 Kedua, lepasan-lepasan politeknik ini, saya mohon Yang Berhormat 
Menteri membuat MoU atau perbincangan dengan Menteri Kerja Raya yang 
menjaga kontraktor kelas ‘F’ ini supaya dapat dibuka balik kelas-kelas ‘F’ ini sebab 
lepasan teknikal daripada politeknik ini tidak ada pekerjaan kalau kontraktor kelas 
‘F’ ini yang dulu di bawah Yang Berhormat Menteri sendiri dapat dibuka semula 
supaya dapat lepasan-lepasan politeknik. Kalau dapat melanjutkan pelajaran ke 
peringkat yang lebih tinggi tetapi dapat membuka syarikat sendiri bagi kelas F. 
Terima kasih.  

 Dato’ Seri Mohamed Khaled bin Nordin: Tuan Yang di-Pertua, seperti 
yang telah saya katakan tadi bahawa di bawah Rancangan Malaysia Kesepuluh, 
kita akan memberi tumpuan untuk menyiapkan tujuh projek politeknik yang sedang 
dalam pelbagai peringkat pelaksanaan. Fokus kita ialah untuk memperkasakan 
sistem pengajian politeknik di bawah Rancangan Malaysia Kesepuluh, lebih 
kepada soal pembangunan intelektual dan bukan semata-matanya soal 
pembangunan fizikal.  

 Akan tetapi dalam masa yang sama, saya ingin nyatakan bahawa 
walaupun kita mengambil pendekatan yang sedemikian, kerajaan bersetuju untuk 
kita membina ataupun menyediakan apa yang kita panggil sebagai politeknik 
metro iaitu politeknik yang akan kita wujudkan bagi menampung keperluan 
memenuhi kehendak industri perkhidmatan yang mana kita sebenarnya sekarang 
ini kurang pekerja-pekerja mahir dalam industri perkhidmatan. Buat permulaan, 
kita akan membina ataupun menyediakan empat politeknik metro dalam tahun ini 
dan enam di bawah Rancangan Malaysia Kesepuluh.  

■1240 

Politeknik metro ini merupakan politeknik yang fleksibel, yang 
menyediakan program separuh masa dan sepenuh masa, dan ia ditempatkan di 
kawasan-kawasan bandar-bandar besar bagi tujuan untuk mengurangkan kos 
yang perlu ditanggung oleh kerajaan. Ini kerana bagi membina sesebuah 
politeknik tradisional, kerajaan memerlukan peruntukan sebanyak antara RM300 
juta ke RM350 juta. Manakala bagi membina politeknik metro yang menyediakan 
program yang memenuhi industri perkhidmatan, hanya dalam RM20 juta.   

Jadi, atas sebab itulah pendekatan diambil bagi memenuhi keperluan 
industri,  pada masa yang sama mengurangkan kos kepada kerajaan supaya tidak 
terhalang usaha kita bagi memberi peluang kepada pelajar kita menguasai 
kemahiran dan pada masa yang sama dapat meneruskan agenda pembangunan 
dan kejayaan negara.   

Perkara yang kedua dalam soal hubung kait politeknik dan membuka balik 
kelas ‘F’, saya percaya bahawa kebanyakan pelajar yang memasuki politeknik, 
mungkin hanya segelintir sahaja yang akhirnya menjadi kontraktor. Akan tetapi 
yang lainnya adalah mereka yang berkemahiran dalam pelbagai bidang 
termasuklah teknologi.  Bukannya semata-mata untuk menjadi kontraktor dan 
termasuk juga dalam bidang perkhidmatan. Jadi, keluaran politeknik bukanlah 
semata-mata untuk tujuan memenuhi industri pembinaan. Walau bagaimanapun, 
soal untuk membuka balik lesen kelas ‘F’, itu satu perkara yang tidak ada 
halangan untuk saya sampaikan kepada menteri yang bertanggungjawab.   

Tuan Yang di-Pertua, untuk makluman Yang Berhormat Labis, Marang, 
Lipis, Simpang Rengam telah membangkitkan tentang kedudukan IPT yang 



Krau sekali lagi menawarkan tempat 100 ekar tanah untuk politeknik di bina di Parlimen Kuala Krau. Kedua, lepasan-lepasan politeknik ini, saya mohon Yang Berhormat Menteri membuat MoU atau perbincangan dengan Menteri Kerja Raya yang menjaga kontraktor kelas 'F' ini supaya dapat dibuka balik kelas-kelas 'F' ini sebab lepasan teknikal daripada politeknik ini tidak ada pekerjaan kalau kontraktor kelas 'F' ini yang dulu di bawah Yang Berhormat Menteri sendiri dapat dibuka semula supaya dapat lepasan-lepasan politeknik. Kalau dapat melanjutkan pelajaran ke peringkat yang lebih tinggi tetapi dapat membuka syarikat sendiri bagi kelas F. Terima kasih. Dato' Seri Mohamed Khaled bin Nordin: Tuan Yang di-Pertua, seperti yang telah saya katakan tadi bahawa di bawah Rancangan Malaysia Kesepuluh, kita akan memberi tumpuan untuk menyiapkan tujuh projek politeknik yang sedang dalam pelbagai peringkat pelaksanaan. Fokus kita ialah untuk memperkasakan sistem pengajian politeknik di bawah Rancangan Malaysia Kesepuluh, lebih kepada soal pembangunan intelektual dan bukan semata-matanya soal pembangunan fizikal. Akan tetapi dalam masa yang sama, saya ingin nyatakan bahawa walaupun kita mengambil pendekatan yang sedemikian, kerajaan bersetuju untuk kita membina ataupun menyediakan apa yang kita panggil sebagai politeknik metro iaitu politeknik yang akan kita wujudkan bagi menampung keperluan memenuhi kehendak industri perkhidmatan yang mana kita sebenarnya sekarang ini kurang pekerja-pekerja mahir dalam industri perkhidmatan. Buat permulaan, kita akan membina ataupun menyediakan empat politeknik metro dalam tahun ini dan enam di bawah Rancangan Malaysia Kesepuluh. #1240. Politeknik metro ini merupakan politeknik yang fleksibel, yang menyediakan program separuh masa dan sepenuh masa, dan ia ditempatkan di kawasan-kawasan bandar-bandar besar bagi tujuan untuk mengurangkan kos yang perlu ditanggung oleh kerajaan. Ini kerana bagi membina sesebuah politeknik tradisional, kerajaan memerlukan peruntukan sebanyak antara RM300 juta ke RM350 juta. Manakala bagi membina politeknik metro yang menyediakan program yang memenuhi industri perkhidmatan, hanya dalam RM20 juta. Jadi, atas sebab itulah pendekatan diambil bagi memenuhi keperluan industri, pada masa yang sama mengurangkan kos kepada kerajaan supaya tidak terhalang usaha kita bagi memberi peluang kepada pelajar kita menguasai kemahiran dan pada masa yang sama dapat meneruskan agenda pembangunan dan kejayaan negara. Perkara yang kedua dalam soal hubung kait politeknik dan membuka balik kelas 'F', saya percaya bahawa kebanyakan pelajar yang memasuki politeknik, mungkin hanya segelintir sahaja yang akhirnya menjadi kontraktor. Akan tetapi yang lainnya adalah mereka yang berkemahiran dalam pelbagai bidang termasuklah teknologi. Bukannya semata-mata untuk menjadi kontraktor dan termasuk juga dalam bidang perkhidmatan. Jadi, keluaran politeknik bukanlah semata-mata untuk tujuan memenuhi industri pembinaan. Walau bagaimanapun, soal untuk membuka balik lesen kelas 'F', itu satu perkara yang tidak ada halangan untuk saya sampaikan kepada menteri yang bertanggungjawab. Tuan Yang di-Pertua, untuk makluman Yang Berhormat Labis, Marang, Lipis, Simpang Rengam telah membangkitkan tentang kedudukan IPT yang.